Julius Fure

Julius Andreas Fure (1931–2006) var en norsk kjøpmann og politiker (Høyre). Han var fylkesordfører i Sogn og Fjordane fra 1988 til 1991 (vara 1984 til 1988) og ordfører i Selje kommune i to perioder, fra 1968 til 1971 og 1976 til 1982.

Fure var kjøpmann på Stadlandet i Selje, men med sitt politiske engasjement ble han etterhvert valgt inn i kommunestyret i Selje. Han satt i kommunestyret som representant for Høyre fra 1967 til 1983 og på fylkestinget fra 1976 til 1995. Han hadde også flere sentrale verv innenfor kraftforsyning, og var styreleder i Ytre Fjordane kraftlag, og satt ti år som leder i Landssamanslutninga av norske kraftkommunar. Han ble styremedlem i Fylkesbaatane i Sogn og Fjordane i 1978, fra 1980 til 1988 var han nestleder i styret, og fra 1992 til 2000 styreleder.

Fure døde av kreft etter en tids sykeleie. Han var gift med Anne Helene og hadde fire barn. Han var eldre bror av historiker Odd-Bjørn Fure.

Referanser


Kategori:Høyre-ordførere i Sogn og Fjordane
Kategori:Ordførere i Selje
Kategori:Fylkesordførere i Sogn og Fjordane
Kategori:Personer fra Selje kommune
Kategori:Fylkesordførere fra Høyre